
Către,




BIROUL PERMANENT AL



CAMEREI DEPUTAŢILOR

Vă înaintăm, alăturat, raportul comun asupra Proiectului de Lege pentru înființarea Centrului Muzeal al Locomotivelor în municipiul Iași, transmis Comisiei pentru transporturi și infrastructură şi Comisiei pentru cultură, arte şi mijloace de informare în masă, pentru dezbatere în fond, cu adresa nr. PL x 168 din 29 aprilie 2020. 
	PREŞEDINTE,
	PREŞEDINTE,



	Găvrilă GHILEA
	Gigel - Sorinel ŞTIRBU

r a p o r t   C O M U N  
asupra Proiectului de Lege pentru înființarea Centrului Muzeal al Locomotivelor
în municipiul Iași 
         În conformitate cu prevederile art.94 din Regulamentul Camerei Deputaţilor, republicat, cu modificările și completările ulterioare, Comisia pentru transporturi și infrastructură şi Comisia pentru cultură, arte şi mijloace de informare în masă, au fost sesizate spre dezbatere în fond, cu Proiectul de Lege pentru înființarea Centrului Muzeal al Locomotivelor în municipiul Iași, transmis cu adresa nr. PL x 168 din 29 aprilie 2020 și înregistrat la Comisia pentru transporturi și infrastructură cu nr. 4c-4/61/2020 din 29 aprilie 2020, respectiv la Comisia pentru cultură, arte, mijloace de informare în masă cu nr. 4c-12/87 din 30 aprilie 2020. 

Potrivit prevederilor art. 75 din Constituţia României, republicată Camera  Deputaţilor este Cameră decizională.
Senatul în calitate de primă Cameră, a adoptat proiectul de lege în şedinţa din 23 aprilie 2020 ca  urmare a depășirii termenului de adoptare, potrivit art. 75 alin. (2) teza a III-a din Constituția României.

La întocmirea prezentului raport comun Comisiile au avut în vedere:
· avizul favorabil cu observaţii şi propuneri al Consiliului Legislativ (nr.1007/13.12.2019);

· avizul favorabil al Consiliului Economic și Social (nr. 6064/27.11.2019);
· punctul de vedere negativ al Guvernului.
Proiectul de lege are ca obiect de reglementare înființarea Centrului Muzeal al Locomotivelor în municipiul Iași, județul Iași, structură de expunere a materialului rulant de cale ferată, de promovare a istoriei și tehnicii feroviare, de importanță națională, în subordinea Muzeului Căilor Ferate Române, din structura Centrului Național de Calificare și Instruire Feroviară – CENAFER, aflat în subordinea Ministerului Transporturilor.
Potrivit prevederilor art.61 şi art.63 din Regulamentul Camerei Deputaţilor, republicat, cu modificările şi completările ulterioare, examinarea iniţiativei legislative a avut loc în şedinţe separate.

Comisia pentru transporturi și infrastructură şi-a desfăşurat lucrările în ședința online din 19 mai 2020. La lucrările comisiei au fost prezenți deputați conform listei de prezență. 
La dezbaterile comisiei au participat, în calitate de invitați, reprezentanți ai Ministerului Transporturilor, Infrastructurii și Comunicațiilor.
În urma dezbaterilor şi a opiniilor exprimate, membrii Comisiei transporturi și infrastructură au hotărât, cu majoritate de voturi, întocmirea unui raport preliminar de respingere a Proiectului de Lege pentru înființarea Centrului Muzeal al Locomotivelor în municipiul Iași. 

Comisia pentru cultură, arte, mijloace de informare în masă şi-a desfăşurat lucrările în şedinţa online din 9 iunie 2020. Din numărul total de 16 membri ai Comisiei pentru cultură, arte şi mijloace de informare în masă au participat la şedinţă 12 deputaţi.

În urma dezbaterilor şi a opiniilor exprimate, membrii celor două  Comisii au hotărât, cu majoritate de voturi, întocmirea unui raport comun de respingere a Proiectului de Lege pentru înființarea Centrului Muzeal al Locomotivelor în municipiul Iași, deoarece reglementările legislative necesare înființării acestui centru se regăsesc în cuprinsul art. 3 din Legea nr. 244/2018 pentru înființarea Centrului Muzeal al Locomotivelor. 
În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,

Găvrilă GHILEA
	PREŞEDINTE, 

Gigel - Sorinel ŞTIRBU


	SECRETAR,
Vasile Cristian ACHIȚEI
	SECRETAR, 

Beatrice TUDOR


                Consilier parlamentar, Iulia – Ioana Mircea                                            Consilier parlamentar, Dan Kalber

